Aldo Moro

Aldo Romeo Luigi Moro (23. septembar 1916 – 9. maj 1978) bio je italijanski državnik, bivši premijer i istaknuti član Kršćansko Demokratske stranke Italije. Kao premijer Italije i ministar vanjskih poslova provodio je proarapsku politiku koja je okarakterizirala Italiju tokom 1970-ih i 1980-ih. 16. marta 1978. godine kidnapovala ga je teroristička grupa Crvene brigade i ubila nakon 55 dana zatočeništva. Kao jedan od najboljih poslijeratnih premijera Italije, proveo je niz društvenih i ekonomskih reformi koje su modernizirale zemlju. Zbog političkog sporazuma sa komunističkim vođom Enricom Berlinguerom, poznatim kao "Historijski kompromis", smatra se najistaknutijim ocem italijanske ljevičarske stranke i najpopularnijim liderom u historiji Italije.

Biografija
Kao član Kršćansko Demokratske stranke izabran je 1946. godine u Konstituantu, a od 1948. godine je poslanik u Predstavničkom domu parlamenta Italije. Bio je profesor kaznenog postupka na univerzitetu u Bariju, a zatim (do smrti) na rimskom univerzitetu.

Bio je predsjednik parlamentarne grupe Kršćansko Demokratske stranke, ministar pravde, ministar obrazovanja, predsjednik koalicionih vlada lijevog centra (demokršćani, socijaldemokrati, republikanci, socijalisti), ministar vanjskih poslova, te premijer.

Kao predsjednik Kršćansko Demokratske stranke kidnapovan je 16. marta 1978. godine od strane pripadnika Crvenih brigada, koji su mu organizirali "suđenje" i "u ime narodnog suda" osudili ga na smrt. Ubijen je, a njegovo tijelo je pronađeno u prtljažniku automobila u Rimu. Bio je jedan od protagonista modernijih političkih saveza u Italiji, a na međunarodnom planu pristalica dobrosusjedskih odnosa s tadašnjom Jugoslavijom.

Reference

Vanjski linkovi

Kategorija:Rođeni 1916.
Kategorija:Umrli 1978.
Kategorija:Biografije, Maglie
Kategorija:Italijanski političari